justicia ba ang di pagtupad ng pamahalaan sa kanyang pangako sa pinamumunuan? di ba'nangako ang pamahalaang iyan na palalayain ang ating bayan? ano ang ginagawa niya ngayon? ipinagbabawal ang ating bandila; pinananatili ang pagkakatangitangi; hinahamak ang pagkakapantaypantay ng amerikano at pilipino; ipinagbabawal sa kabataan ang kumatig sa pagsasarili; tinatawanan, tinatawag na ulol ang bayang ito tuwing magbubukas ng dibdib, tuwing ipagtatapat ang kanyang pinakadalisay na damdamin, ang wagas at katutubong pag irog sa isang malayang buhay pag irog na di magmamaliw ni matitinag sa kanyang puso, bumagsak man ang libolibong unos at buhawi!. at humahangga ba rito ang mga matalinghagang panukala na isinasagawa ng pamunuang amerikano sa pilipinas?. at ang bill payne? ang bill payne na madali malaon, kapag nagkataon, ay magiging isa nang makapangyarihang utos na kailangan yukuan at sundin ng bayang pilipino? ah, ang bill payne!